

РЕПУБЛИКА БЪЛГАРИЯ

Заместник-министър на земеделието, храните и горите

……………………………

…………………………… г.

|  |  |
| --- | --- |
| **ДО****МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ****г-жа десислава танева** | **ОДОБРИЛ,****МИНИСТЪР НА ЗЕМЕДЕЛИЕТО,** **ХРАНИТЕ И ГОРИТЕ:****ДЕСИСЛАВА ТАНЕВА** |

**ДОКЛАД**

от доц. д-р Янко Иванов – заместник-министър на земеделието, храните и горите

**Относно:** Проект на Правилник за организацията на дейността на Помирителната комисия по Закона за храните

**УВАЖАЕМА ГОСПОЖО МИНИСТЪР,**

На основание чл. 123, ал. 2 от Закона за храните внасям за одобряване проект на Правилник за организацията на дейността на Помирителната комисия по Закона за храните.

**Причини, които налагат приемането на акта**

Съгласно чл. 123, ал. 1 от Закона за храните към министъра на земеделието, храните и горите се създава Помирителна комисия като постоянен консултативен орган, който подпомага министъра на земеделието, храните и горите при извънсъдебно разрешаване на спорове между бизнес оператори, включително за спазването на добрите практики и неприлагането на нелоялни търговски практики.

Съгласно чл. 123, ал. 2 от Закона за храните министърът на земеделието, храните и горите издава правилник, с който се определят организацията на дейността на Помирителната комисия по Закона за храните, редът за провеждане на заседания, включително редът за вземане на решения.

С проекта на правилник се уреждат:

1. организацията на дейността на Помирителната комисия по Закона за храните към министъра на земеделието, храните и горите, наричана по-нататък „Помирителна комисия по Закона за храните“;

2. редът за провеждане на заседание на Помирителната комисия по Закона за храните;

3. редът за вземане на решения от Помирителната комисия по Закона за храните.

Проектът съдържа разпоредби относно провеждането на заседанията на Помирителната комисия, образуване на помирително производство, както и сключването на споразумение между страните на спора.

**Цели**

Регламентиране на организацията на дейността на Помирителната комисия по Закона за храните към министъра на земеделието, храните и горите, на редът за вземане на решения и начинът за провеждане на помирителните производства.

**Очаквани резултати от прилагането на акта**

Гарантиране на ефективната работа на Помирителната комисия по Закона за храните, подобряване на взаимодействието между държавните органи, браншовите организации и бизнес операторите в областта на храните, вземане на оптимални решения и постигане на консенсус между страните на спора.

**Анализ за съответствие с правото на Европейския съюз**

Проектът не съдържа разпоредби, транспониращи актове на Европейския съюз, поради което не е приложена таблица на съответствието с правото на Европейския съюз.

**Финансови и други средства, необходими за прилагането на новата уредба**

За приемането на проекта на акт не са необходими допълнителни разходи/трансфери/други плащания по бюджета на Министерството на земеделието, храните и горите. Предложеният проект не води до въздействие върху държавния бюджет и върху адресатите на правилника.

**Информация за проведените обществени консултации**

На основание чл. 26, ал. 3 и 4 от Закона за нормативните актове проектът на доклад (мотиви) и проектът на правилник са публикувани за обществена консултация на интернет страницата на Министерството на земеделието, храните и горите и на Портала за обществени консултации със срок за предложения и становища 30 дни.

Съгласно чл. 26, ал. 5 от Закона за нормативните актове справката за постъпилите предложения и становища, заедно с обосновка за неприетите предложения е публикувана на интернет страницата на Министерството на земеделието, храните и горите и на Портала за обществени консултации.

Проектът е съгласуван в съответствие с разпоредбите на Правилата за изготвяне и съгласуване на проекти на актове в системата на Министерството на земеделието, храните и горите. Направените целесъобразни бележки и предложения са приети и отразени в приложения проект.

**УВАЖАЕМА ГОСПОЖО МИНИСТЪР,**

Във връзка с гореизложеното и на основание чл. 123, ал. 2 от Закона за храните, предлагам да одобрите предложения проект на Правилник за организацията на дейността на Помирителната комисия по Закона за храните.

|  |  |
| --- | --- |
| **Приложениe:** | 1. Проект на Правилник;
2. Справка за отразяване на постъпилите становища;
3. Справка за отразяване на постъпилите становища и предложения от проведената обществена консултация;
4. Постъпили становища.
 |

С уважение,

**ДОЦ. Д-Р ЯНКО ИВАНОВ**

*Заместник-министър на земеделието, храните и горите*